കൊറേഗാവ്ഭീമ, എല്ഗര് പരിഷത്ത് ഇന്ത്യയില് സ്വന്തം സര്ക്കാര് സ്ഥാപിക്കാനും, രാജ്യത്തിനെതിരെ യുദ്ധം ചെയ്യാനും ലക്ഷ്യമിട്ടു വെളിപ്പെടുത്തി എന് ഐ എ മുംബൈ : കൊറേഗാവ്ഭീമ, എല്ഗര് പരിഷത്ത് കേസുകളിലെ പ്രതികള് ജവഹര്ലാല് നെഹ്റു സര്വകലാശാല , ടാറ്റ ഇന്സ്റ്റിറ്റ്യൂട്ട് ഓഫ് സോഷ്യല് സയന്സസ് എന്നിവയുള്പ്പെടെ വിവിധ സര്വകലാശാലകളിലെ വിദ്യാര്ത്ഥികളെ ഭീകരതയിലേക്ക് റിക്രൂട്ട് ചെയ്തതായി ദേശീയ അന്വേഷണ ഏജന്സി . ഇന്ത്യയില് തീവ്രവാദ പ്രവര്ത്തനങ്ങള് നടത്താന് വിദ്യാര്ത്ഥികളെ നിയോഗിച്ചുവെന്നും എന്.ഐ.എ റിപ്പോര്ട്ടിലുണ്ട്. ഇരട്ട കേസുകളിലെ കുറ്റപത്രത്തിലാണ് എന്ഐഎ ഇക്കാര്യങ്ങള് വ്യക്തമാക്കിയിരിക്കുന്നത് . സ്വന്തം സര്ക്കാര് സ്ഥാപിക്കാനും രാജ്യത്തിനെതിരെ യുദ്ധം ചെയ്യാനുമാണ് കൊറേഗാവ്ഭീമ, എല്ഗര് പരിഷത്ത് കേസുകളിലെ പ്രതികള് ലക്ഷ്യമിട്ടത് . എന്ഐഎ പ്രത്യേക കോടതിയുടെ പ്രത്യേക ജഡ്ജി ഡി ഇ കോത്താലിക്കറിന് മുമ്ബാകെ സമര്പ്പിച്ച കുറ്റപത്രത്തില്, സ്ഫോടക വസ്തുക്കള് ഉപയോഗിച്ച് ജനങ്ങളില് ഭീതി പരത്താനും ഇവര് ശ്രമിച്ചതായി കുറ്റപത്രത്തില് പറയുന്നു. ജവഹര്ലാല് നെഹ്റു സര്വകലാശാല, ടാറ്റ ഇന്സ്റ്റിറ്റ്യൂട്ട് ഓഫ് സോഷ്യല് സയന്സ് എന്നിവയുള്പ്പെടെയുള്ള വിവിധ സര്വകലാശാലകളില് നിന്നുള്ള വിദ്യാര്ത്ഥികളെ തീവ്രവാദ പ്രവര്ത്തനത്തിനായി നിയോഗിച്ചു. കോറെഗാവ്ഭീമ, എല്ഗര് പരിഷത്ത് കേസുകളുമായി ബന്ധപ്പെട്ട് 16 പേരെ എന് ഐ എ അറസ്റ്റ് ചെയ്തിരുന്നു . കമ്യൂണിസ്റ്റ് ഭീകര സംഘടനയോട് അനുഭാവമുള്ള സുധ ഭരദ്വാജ്, വെര്നോന് ഗോണ്സാല്വസ്, വരവര റാവു, ഹാനി ബാബു, ആനന്ദ് തെല്തുംദെ, ഷോമ സെന്, ഗൗതം നവ്ലഖ എന്നിവരുള്പ്പെടെയാണ് അറസ്റ്റിലായത് . ആറ് പേര് ഒളിവിലാണ് കേന്ദ്രത്തിനും മഹാരാഷ്ട്ര സര്ക്കാരിനുമെതിരെ യുദ്ധം ചെയ്യാന് പ്രതികള് ഗൂഢാലോചന നടത്തിയെന്നും എന്ഐഎ കുറ്റപത്രത്തില് പറയുന്നു . ഇന്ത്യയുടെ പരമാധികാരത്തിനും, അഖണ്ഡതയ്ക്കും, സുരക്ഷയ്ക്കും ഭീഷണിയാണ് കൊറേഗാവ്ഭീമ, എല്ഗര് പരിഷത്ത് കേസുകളിലെ പ്രതികളെന്നും കുറ്റപത്രത്തില് പറയുന്നു.